ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ 39મી પ્રગતિ ઇન્ટરેક્શનની અધ્યક્ષતા કરી
પ્રધાનમંત્રી શ્રી નરેન્દ્ર મોદીએ આજે પ્રગતિની 39મી આવૃત્તિની અધ્યક્ષતા કરી, જે કેન્દ્ર અને રાજ્ય સરકારોને સમાવિષ્ટ કરતું પ્રો-એક્ટિવ ગવર્નન્સ અને સમયસર અમલીકરણ માટે ICT આધારિત મલ્ટિ-મોડલ પ્લેટફોર્મ છે.
બેઠકમાં આઠ પ્રોજેક્ટ અને એક યોજના સહિત નવ એજન્ડાની આઇટમ સમીક્ષા માટે લેવામાં આવી હતી. આઠ પ્રોજેક્ટ પૈકી, ત્રણ પ્રોજેક્ટ રેલવે મંત્રાલયના હતા, એક-એક પ્રોજેક્ટ રોડ ટ્રાન્સપોર્ટ અને હાઇવે મંત્રાલય અને પાવર મંત્રાલયના હતા અને એક પ્રોજેક્ટ પેટ્રોલિયમ અને કુદરતી ગેસ મંત્રાલયનો હતો. લગભગ રૂ. 20,000 કરોડનો સંચિત ખર્ચ ધરાવતા આ આઠ પ્રોજેક્ટ, સાત રાજ્યો જેવા કે, બિહાર, મધ્યપ્રદેશ, રાજસ્થાન, આંધ્ર પ્રદેશ, ગુજરાત, મહારાષ્ટ્ર અને પશ્ચિમ બંગાળ સંબંધિત છે. ખર્ચમાં વધારો ટાળવા માટે પ્રધાનમંત્રીએ પ્રોજેક્ટ સમયસર પૂર્ણ કરવા પર ભાર મૂક્યો હતો.
વાતચીત દરમિયાન પ્રધાનમંત્રીએ પોષણ અભિયાનની પણ સમીક્ષા કરી હતી. તેમણે કહ્યું કે પોષણ અભિયાનને દરેક રાજ્યમાં સંપૂર્ણ સરકારી અભિગમ સાથે મિશન મોડમાં લાગુ કરવું જોઈએ. તેમણે સ્વ-સહાય જૂથો  અને અન્ય સ્થાનિક સંસ્થાઓની ભાગીદારી વિશે પણ વાત કરી હતી જેમાં પાયાના સ્તરે બાળકોના સ્વાસ્થ્ય અને પોષણ વિશે જાગૃતિ લાવવામાં મદદ મળશે, જે અભિયાનની પહોંચ અને તેને વધારવામાં મદદ કરશે.
પ્રગતિ બેઠકોની 38 આવૃત્તિઓ સુધી, 303 પ્રોજેક્ટ્સ કે જેની કુલ કિંમત રૂ. 14.64 લાખ કરોડ છે તેની સમીક્ષા કરવામાં આવી છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
માહિતી અને પ્રસારણ મંત્રાલય
સરકાર કોરોના સહાયતા યોજના હેઠળ રૂ. 1000ની સહાય કરતી હોવાના દાવાના વોટ્સએપ પરના સમાચાર ખોટા
પ્રેસ ઇન્ફોર્મેશન બ્યૂરો ના ફેક્ટ ચેક એકમે આજે ટ્વીટમાં સ્પષ્ટતા કરી છે કે, ભારત સરકાર કોરોના સહાયતા યોજના નામની કોઇપણ યોજના હેઠળ કોઇપણ વ્યક્તિને રૂપિયા 1000ની આર્થિક સહાય કરતી નથી. સરકારે WCHO નામથી એક યોજના શરૂ કરી છે અને તે અંતર્ગત દરેક વ્યક્તિને રૂ. 1000ની સહાય કરવામાં આવે છે તેવા વોટ્સએપ પર ફરતા થયેલા દાવાના કારણે આ સ્પષ્ટતા કરવામાં આવી છે. આ સંદેશામાં લોકોને એક લિંક પર ક્લિક કરીને તેમની માહિતી પૂછવામાં આવે છે.
આ ટ્વીટમાં સ્પષ્ટતા કરવામાં આવી છે કે, આ દાવો અને લિંક બંને છેતરપિંડીના આશયથી છે અને લોકોને આ લિંક પર ક્લિક ન કરવા માટે ચેતવવામાં આવ્યા છે.
પૃષ્ઠભૂમિ
સોશિયલ મીડિયા પર ખોટા સમાચારોના પ્રસારને રોકવા માટે અને સર્વોચ્ચ અદાલતના અવલોકનના અનુપાલનમાં PIBએ સોશિયલ મીડિયા પર વાયરલ થતી અફવાઓનું સત્ય બહાર લાવવા માટે એક વિશેષ યુનિટની સ્થાપના કરી છે. “PIB Fact check” ટ્વીટર પર એક માન્યતા પ્રાપ્ત હેન્ડલ છે જે સોશિયલ મીડિયા પ્લેટફોર્મ્સ પર ટ્રેન્ડિંગ મેસેજ પર સતત નજર રાખે છે અને ખોટા સમાચારોનો પર્દાફાશ કરવા માટે તેની સામગ્રીઓની વ્યાપક સમીક્ષા કરે છે. આ ઉપરાંત ટ્વીટર પર PIB ઇન્ડિયા હેન્ડલ અને સંખ્યાબંધ પ્રાદેશિક એકમો દ્વારા ટ્વીટર સમુદાયના હિતમાં #PIBFactcheck સાથે કોઇપણ માહિતી અથવા સત્તાવાર અને પ્રમાણભૂત સંસ્કરણ પોસ્ટ કરવામાં આવે છે.
કોઇપણ વ્યક્તિ ટેક્સ્ટ મેસેજ, ઓડિયો અને વીડિયો સહિત કોઇપણ સોશિયલ મીડિયા સંદેશની
પ્રમાણભૂતતા તપાસવા માટે PIBFactCheckને મોકલી શકે છે. આવા સંદેશા
https://factcheck.pib.gov.in/ લિંક પર અથવા +918799711259 વોટ્સએપ નંબર પર
pibfactcheck[at]gmail[dot]com ઇમેલ પર મોકલી શકાય છે. આની વિગતો PIBની વેબસાઇટ https://pib.gov.in પર પણ ઉપલબ્ધ છે.
GP/DS
(Visitor Counter : 192
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે કોવિડ-19 સામે શરૂ થયેલા દુનિયાના સૌથી મોટા ઐતિહાસિક રસીકરણ અભિયાન અંગે તમામ વૈજ્ઞાનિકોને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીના સમર્થ નેતૃત્વમાં ભારતે કોરોના સામેની જંગનો મહત્વનો તબક્કો પાર કર્યો છે
દુનિયાનું સૌથી મોટું રસીકરણ અભિયાન ભારતના વૈજ્ઞાનિકોનું અપાર સામર્થ્ય અને આપણા નેતૃત્વની તાકાત બતાવે છે
મોદીજીના નેતૃત્વમાં ‘નવું ભારત’ એ એવું ભારત છે જે આપત્તિઓને અવસરમાં અને પડકારોને સિદ્ધિઓમાં પરિવર્તિત કરે છે
‘મેડ ઇન ઇન્ડિયા’ રસી આત્મનિર્ભર ભારતના સંકલ્પનો પૂરાવો છે
ભારત એવા જૂજ દેશોમાંથી છે જે માનવજાત સમક્ષ આવેલી આ સૌથી મોટી કટોકટીનો અંત લાવવાની દિશામાં સફળ થઇ શક્યો છે
આ મહાન સિદ્ધિનું દરેક ભારતીયને ગૌરવ છે અને વૈશ્વિક ફલક પર નવા આત્મનિર્ભર ભારતનો ઉદય છે
આ ઐતિહાસિક દિવસે, આપણા તમામ કોરોના યોદ્ધાઓ પ્રત્યે હું હૃદયપૂર્વક કૃતજ્ઞતા વ્યક્ત કરું છું
કેન્દ્રીય ગૃહમંત્રી શ્રી અમિત શાહે કોવિડ-19 સામે ભારતમાં શરૂ કરવામાં આવેલા વિશ્વના સૌથી મોટા રસીકરણ અભિયાનની ઐતિહાસિક ક્ષણનો સમગ્ર દેશ સાક્ષી બન્યો છે ત્યારે તમામ વૈજ્ઞાનિકોને અભિનંદન પાઠવ્યા હતા.
શ્રી અમિત શાહે કરેલી શ્રેણીબદ્ધ ટ્વીટ્સમાં જણાવ્યું હતું કે, “પ્રધાનમંત્રી શ્રી નરેન્દ્ર મોદીના સમર્થ નેતૃત્વમાં ભારતે કોરોના સામેની જંગનો મહત્વનો તબક્કો પાર કર્યો છે. દુનિયાનું સૌથી મોટું રસીકરણ અભિયાન ભારતના વૈજ્ઞાનિકોનું અપાર સામર્થ્ય અને આપણા નેતૃત્વની તાકાત બતાવે છે.”
શ્રી અમિત શાહે વધુમાં જણાવ્યું હતું કે, “ભારત સમગ્ર દુનિયાના એવા જૂજ દેશોમાંથી છે જે માનવજાત સમક્ષ આવેલી આ સૌથી મોટી કટોકટીનો અંત લાવવાની દિશામાં સફળ થઇ શક્યા છે. આ મહાન સિદ્ધિનું દરેક ભારતીયને ગૌરવ છે.”
તેમણે ઉમેર્યું હતું કે, આ સિદ્ધિ વૈશ્વિક ફલક પર નવા આત્મનિર્ભર ભારતનો ઉદય દર્શાવે છે.
કેન્દ્રીય ગૃહમંત્રીએ ભારપૂર્વક એમ પણ કહ્યું હતું કે, “મોદીજીના નેતૃત્વમાં ‘નવું ભારત’ એ એવું ભારત છે જે આપત્તિઓને અવસરમાં અને પડકારોને સિદ્ધિઓમાં પરિવર્તિત કરે છે.” આ ઐતિહાસિક દિવસે, તમામ કોરોના યોદ્ધાઓ પ્રત્યે હૃદયપૂર્વક કૃતજ્ઞતાની લાગણી વ્યક્ત કરતા શ્રી અમિત શાહે જણાવ્યું હતું કે, ‘મેડ ઇન ઇન્ડિયા’ રસી આત્મનિર્ભર ભારતના સંકલ્પનો પૂરાવો છે.
SD/GP/BT
(
માનવ સંસાધન વિકાસ મંત્રાલય
માત્ર ૩ દિવસમાં ‘ભારત પઢે ઓનલાઈન’ કેમ્પેઈન માટે 3700થી વધુ સૂચનો પ્રાપ્ત થયા
કેન્દ્રીય માનવ સંસાધન વિકાસ મંત્રી શ્રી રમેશ પોખરીયાલ ‘નિશંકે’ 10 એપ્રિલ 2020ના રોજ ભારતના ઓનલાઈન શિક્ષણના વ્યવસ્થાતંત્રને સુધારવા માટે વિચારોનું ક્રાઉડ સોર્સિંગ કરવા માટે ‘ભારત પઢે ઓનલાઈન’ નામના એક અઠવાડિયુ લાંબુ ચાલનારા કેમ્પેઈનનો પ્રારંભ કર્યો હતો
વિચારોને ટ્વીટર પર #BharatPadheOnline નો ઉપયોગ કરીને અને @HRDMinistry તથા @DrRPNishank ને ટેગ કરી તેમજ bharatpadheonline.mhrd@gmail.com પર 16 એપ્રિલ 2020 સુધી મોકલી શકાશે
કેન્દ્રીય માનવ સંસાધન વિકાસ મંત્રી શ્રી રમેશ પોખરીયાલ ‘નિશંક’ દ્વારા 10 એપ્રિલ 2020ના રોજ નવી દિલ્હી ખાતે ભારતના ઓનલાઈન શિક્ષણ વ્યવસ્થાતંત્રને સુધારવા માટે વિચારોનું ક્રાઉડ સોર્સિંગ કરવા માટે એક અઠવાડિયું લાંબા ‘ભારત પઢે ઓનલાઈન’ કેમ્પેઈનનો પ્રારંભ કરવામાં આવ્યો હતો. આ કેમ્પેઈન સોશિયલ મીડિયાના વપરાશકર્તા દ્વારા પસંદ કરવામાં આવી રહ્યું છે અને માનવ સંસાધન વિકાસ મંત્રાલય દ્વારા ટ્વીટર અને ઈમેઇલના માધ્યમથી માત્ર ૩ દિવસમાં ‘ભારત પઢે ઓનલાઈન’ માટે 3700થી વધુ સૂચનો પ્રાપ્ત થયા હતા. લોકો આ પહેલની પ્રશંસા કરી રહ્યા છે અને ઓનલાઈન શિક્ષણ વ્યવસ્થાને પ્રોત્સાહન આપવા બદલ મંત્રાલયનો આભાર વ્યક્ત કરી રહ્યા છે. આ કેમ્પેઈન સોશિયલ મીડિયા પર એટલા મોટા પ્રમાણમાં લોકપ્રિય બની ગયું છે કે તે આજે ટ્વીટર પર ટોચના દસ ટ્રેન્ડસમાં જોવા મળી રહ્યું હતું.
‘ભારત પઢે ઓનલાઈન’ એ ભારતના ઓનલાઈન શિક્ષણ વ્યવસ્થાતંત્રને સુધારવા માટે વિચારો અને સૂચનો એકત્રિત કરવા માટે અઠવાડિયું ચાલનારૂ એક કેમ્પેઈન છે. આ કેમ્પેઈનનો ઉદ્દેશ્ય ભારતના તમામ શ્રેષ્ઠતમ બુદ્ધિજીવીઓને આમંત્રિત કરવાનો અને એક તરફ ઉપલબ્ધ ડિજિટલ શિક્ષણ પ્લેટફોર્મને પ્રોત્સાહન આપવાનો અને બીજી તરફ ઓનલાઈન શિક્ષણની મર્યાદાઓને ઓળંગવા માટે માનવ સંસાધન વિકાસ મંત્રાલય સાથે પ્રત્યક્ષપણે વિચારો / સૂચનો વહેંચવાનો છે. આ વિચારો bharatpadheonline.mhrd[at]gmail[dot]com પર અને ટ્વીટર ઉપર #BharatPadheOnline નો ઉપયોગ કરીને 16 એપ્રિલ 202૦ સુધી વહેંચી શકાશે. ટ્વીટરનો ઉપયોગ કરતી વખતે વ્યક્તિએ @HRDMinistry અને@DrRPNishank ને ટેગ કરવાના રહેશે જેથી વિચારો સીધા મંત્રાલય સુધી પહોંચી શકે.
RP
ચૂંટણી આયોગ
જનપ્રતિનિધિત્વ કાયદા 1951ની કલમ 29 અંતર્ગત રાજકીય પક્ષોની નોંધણી – જાહેર નોટિસનો સમયગાળો
રાજકીય પક્ષોની નોંધણી જનપ્રતિનિધિત્વ કાયદા, 1951ની કલમ 29ની જોગવાઈ દ્વારા થાય છે. ભારતનાં બંધારણની કલમ 324 અને જનપ્રતિનિધિત્વ કાયદા, 1951ની કલમ 29 અંતર્ગત અધિકારોનો ઉપયોગ કરીને ભારતનાં ચૂંટણી પંચ દ્વારા નિર્ધારિત કરવામાં આવેલા સૂચનો અનુસાર ઉપરોક્ત ધારા અંતર્ગત પંચમાં નોંધણી કરાવવા ઇચ્છતાં રાજકીય પક્ષને પોતાની સ્થાપનાની તારીખથી લઈને 30 દિવસની અંદર પંચ આગળ અરજી કરવી પડે છે. હાલનાં સૂચનો અનુસાર અરજકર્તા સંસ્થાને પક્ષનાં પ્રસ્તાવિત નામને બે રાષ્ટ્રીય દૈનિક અખબારો અને બે સ્થાનિક અખબારોમાં પ્રકાશિત કરવાનું કહેવામાં આવે છે. આ રીતે પ્રકાશનનાં 30 દિવસની અંદર પંચની સમક્ષ પ્રસ્તાવિત નોંધણી વિશે કોઈ આપત્તિ હોય તો એ જ અખબારોમાં બે દિવસ સુધી પ્રકાશિત કરાવવી પડે છે.
3. પંચે લોકસભા અને આંધ્રપ્રદેશ, ઓડિશા, અરૂણાચલ પ્રદેશ વિધાનસભાઓ માટે 10 માર્ચ, 2019નાં રોજ ચૂંટણીઓ કરવાની જાહેરાત કરી છે. એટલે હાલની ચૂંટણીઓને ધ્યાનમાં રાખીને પંચે એક વાર સમયમાં છૂટ આપી છે અને 10 માર્ચ, 2019 એટલે કે ચૂંટણીની જાહેરાતની તારીખથી પોતાની જાહેર નોટિસ પ્રકાશિત કરાવનાર પક્ષો માટે નોટિસનો ગાળો 30 દિવસથી ઘટાડીને 7 દિવસ કર્યો છે.
4. એટલે હવે જો કોઈને 10 માર્ચ, 2019નાં રોજ પોતાની સાર્વજનિક નોટિસ પ્રકાશિત કરાવનાર કોઈ પણ રાજકીય પક્ષની નોંધણીને લઈને આપત્તિ હોય, તો તે આ પક્ષ વિરૂદ્ધ પોતાનો વાંધો 17 માર્ચ, 2019 સુધી નોંધાવી શકે છે.
RP
(Visitor Counter : 216
પ્રધાનમંત્રીનું કાર્યાલય
પ્રધાનમંત્રીએ રાષ્ટ્રીય શિક્ષક પુરસ્કાર 2018નાં વિજેતાઓ સાથ વાતચીત કરી
પ્રધાનમંત્રી શ્રી નરેન્દ્ર મોદીએ આજે લોક કલ્યાણ માર્ગ પર રાષ્ટ્રીય શિક્ષક પુરસ્કાર 2018નાં વિજેતાઓ સાથે વાતચીત કરી હતી.
પ્રધાનમંત્રીએ પુરસ્કાર વિજેતાઓને તેમનાં અસાધારણ કાર્ય માટે અભિનંદન આપ્યાં હતાં. તેમણે શિક્ષકોને દરેક વિદ્યાર્થીનાં જીવનને બદલવામાં સતત પ્રયાસ કરવાનો આગ્રહ કર્યો હતો.
પ્રધાનમંત્રીએ વાતચીતમાં શિક્ષણ સહાયક સ્વરૂપે ટેકનોલોજીનાં મહત્ત્વની ચર્ચા કરી હતી. તેમણે શિક્ષકો સાથે વિવિધ દૈનિક સમસ્યાઓનું સમાધાન કરવા માટે વિદ્યાર્થીઓને મનોમંથન કરવા માટે પ્રોત્સાહન આપવાનું કહ્યું હતું. તેમણે પુરસ્કાર વિજેતાઓને કહ્યું હતું કે, તેઓ દરેક બાળકોને અવસરો પ્રદાન કરે અને કોઈ વિદ્યાર્થીઓને બંધનોમાં ન રાખે.
પ્રધાનમંત્રીએ વિદ્યાર્થીઓ વચ્ચે સર્જનાત્મકતા પર ભાર મૂક્યો હતો. તેમણે કહ્યું હતું કે, સર્જનાત્મકતાને પ્રોત્સાહન બાળકો માટે સ્વપ્રેરણા સ્વરૂપે કામ કરશે અને તેઓ આપમેળે સ્પર્ધક બનવામાં સક્ષમ બનશે. તેમણે જણાવ્યું હતું કે, વિવિધ વિષયો પર વિદ્યાર્થીઓની સલાહને સમજવી મહત્ત્વપૂર્ણ છે. તેમણે શિક્ષકોને કહ્યું હતું કે, તેઓ પોતાની અંદર એક વિદ્યાર્થીને જીવંત રાખે અને એમાંથી શીખે.
પ્રધાનમંત્રી સાથે વાતચીતમાં પુરસ્કાર વિજેતાઓએ શાળાઓમાં સાર્થક પરિવર્તન લાવવા માટે પોતાનાં કાર્યો વિશે જાણકારી આપી હતી. શિક્ષકોએ અટલ ટિંકરિંગ લેબની ચર્ચા કરીને જણાવ્યું હતું કે, એનાથી વિદ્યાર્થી નવાચાર અને ટેકનોલોજીનાં ઉપયોગમાં સક્ષમ થયા છે.
આ પ્રસંગે માનવ સંસાધન વિકાસ મંત્રી શ્રી રમેશ પોખરિયાલ અને માનવ સંસાધન વિકાસ રાજ્ય મંત્રી શ્રી સંજય શામરાવ ધોત્રે પણ ઉપસ્થિત હતા.
GP/RP
(Visitor Counter : 140
પ્રધાનમંત્રીનું કાર્યાલય
પ્રધાનમંત્રીએ મેઘાલયમાં દરેક મતદાતા સુધી પહોંચવાના પ્રયાસો માટે ECIની પ્રશંસા કરી
પ્રધાનમંત્રી શ્રી નરેન્દ્ર મોદીએ મેઘાલયમાં દરેક પાત્ર મતદાર સરળતાથી મતદાન કરી શકે તે સુનિશ્ચિત કરવા માટે ECI દ્વારા સ્મારક પ્રયાસમાં સામેલ તમામ લોકોની પ્રશંસા કરી છે.
ECI એ મેઘાલયમાં 59 વિધાનસભા મતવિસ્તારોમાં 974 મતદાન ટીમો રવાના કરી છે.
તદુપરાંત, મતદાન ટીમોએ કલાકો સુધી મુશ્કેલ પ્રદેશો પર ટ્રેકિંગ કર્યું, માત્ર 35 મતદારો સાથે કામસિંગ મતદાન મથકે ગયા, કોઈ મતદાર પાછળ ન રહી જાય તેની ખાતરી કરવા માટે મતદાન સામગ્રી વહન કરવા પરંપરાગત ખાસી બાસ્કેટનો ઉપયોગ કર્યો.
પીઆઈબી મેઘાલયના ટ્વીટના જવાબમાં, પ્રધાનમંત્રીએ ટ્વીટ કર્યું;
“દરેક પાત્ર મતદાર સરળતાથી મતદાન કરી શકે તે સુનિશ્ચિત કરવા માટે ECI દ્વારા કરવામાં આવેલા સ્મારક પ્રયાસનું આ બીજું ઉદાહરણ છે. જેઓ આ ટીમોનો ભાગ છે તેઓને અભિનંદન. આનાથી મતદારોને રેકોર્ડ સંખ્યામાં મતદાન કરવા અને આપણી લોકશાહીને વધુ મજબૂત કરવા માટે પણ પ્રેરણા આપવી જોઈએ.”
GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 179.72 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 42,219 થયું
- સક્રિય કેસનું ભારણ હાલમાં 0.10% છે
- સાજા થવાનો દર હાલમાં 98.70% નોંધાયો
- છેલ્લા 24 કલાકમાં 6,208 દર્દીઓ સાજા થયા, કુલ વધીને 4,24,26,328 દર્દીઓ સાજા થયા
- છેલ્લા 24 કલાકમાં ભારતમાં 4,194 નવા કેસ નોંધાયા
- દૈનિક પોઝિટિવીટી દર 0.52% પહોંચ્યો
- સાપ્તાહિક પોઝિટિવીટી દર હાલમાં 0.55% છે
- કુલ 77.68 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 8,12,365 ટેસ્ટ કરાયા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 138 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 21.38 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,38,95,38,030
|
|
બાકી ઉપલબ્ધ
|
|
21,38,89,971
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 138 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 21.38 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 119
પ્રધાનમંત્રીનું કાર્યાલય
અમે દિવ્યાંગજનો માટે સુલભ ભારત બનાવવા માટે કામ કરી રહ્યા છીએ: પીએમ નરેન્દ્ર મોદી
અમે અમારા દિવ્યાંગજનોને પેરાલિમ્પિકમાં પણ ભારતનો ત્રિરંગો લહેરાવવામાં સક્ષમ બનાવી રહ્યા છીએ, જેના માટે ખેલાડીઓને વિશેષ તાલીમ આપવામાં આવી રહી છેઃ પીએમ નરેન્દ્ર મોદી
77મા સ્વતંત્રતા દિવસના અવસર પર, પ્રધાનમંત્રી નરેન્દ્ર મોદીએ લાલ કિલ્લાની પ્રાચી પરથી તેમના સંબોધનમાં કહ્યું કે વિશ્વકર્મા યોજના આગામી મહિનામાં વિશ્વકર્મા જયંતી પર શરૂ કરવામાં આવશે. તેમણે કહ્યું કે આ યોજના પરંપરાગત કૌશલ્ય ધરાવતા લોકો માટે છે એટલે કે જે લોકો ઓજારો અને હાથ વડે કામ કરે છે એટલે કે મોટાભાગે ઓબીસી સમુદાયમાંથી આવે છે, જેમ કે સુથાર, સુવર્ણકાર, પથ્થરના ચણતર, લોન્ડ્રી કરનારા લોકો, વાળ કાપનારા ભાઈઓ અને બહેનો, પરિવાર આવા લોકોને નવી શક્તિ આપવાનું કામ કરશે. આ યોજના લગભગ 13-15 હજાર કરોડ રૂપિયાના બજેટ સાથે શરૂ કરવામાં આવશે.
લાલ કિલ્લા પરથી તેમના ભાષણમાં પ્રધાનમંત્રી શ્રી નરેન્દ્ર મોદીએ કહ્યું કે અમે દિવ્યાંગજનો માટે સુલભ ભારતનું નિર્માણ કરવા માટે કામ કરી રહ્યા છીએ. તેમણે કહ્યું કે અમે દિવ્યાંગજનોને પેરાલિમ્પિકમાં પણ ભારતનો ત્રિરંગો ધ્વજ ફરકાવવા સક્ષમ બનાવી રહ્યા છીએ. જેના માટે ખેલાડીઓને ખાસ તાલીમ આપવામાં આવી રહી છે.
પ્રધાનમંત્રી શ્રી નરેન્દ્ર મોદીએ તેમના ભાષણમાં કહ્યું કે આજે ભારતમાં વસ્તી, લોકશાહી અને વિવિધતા છે. તેમણે કહ્યું કે વસ્તી, લોકશાહી અને વિવિધતાની આ ત્રિપુટીમાં ભારતના દરેક સ્વપ્નને સાકાર કરવાની ક્ષમતા છે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ દિવાળીના પાવન પર્વ પર દેશવાસીઓને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ દિવાળીના પાવન અવસર પર દેશવાસીઓને શુભેચ્છા પાઠવી હતી.
પ્રધાનમંત્રીએ કહ્યુ, “શુભ દિપાવલી! આ પર્વ સૌના જીવનમાં સુખ, સારૂ સ્વાસ્થ્ય અને સમૃદ્ધિ લાવે એવી શુભેચ્છા. ખુશી અને ઉજાસની શક્તિ હંમેશા પ્રબળ રહે એવી શુભકામના.”
RP
(Visitor Counter : 65
માહિતી અને પ્રસારણ મંત્રાલય
નેશનલ ફિલ્મ હેરિટેજ મિશન હેઠળ ભારતે વિશ્વના સૌથી મોટા ફિલ્મ પુનર્પ્રાપ્તિ પ્રોજેક્ટ પર કામ ઉપાડ્યું છે
આદરણીય માહિતી અને પ્રસારણ મંત્રી શ્રી અનુરાગ ઠાકુરે આજે જાહેરાત કરી છે કે રૂ.363 કરોડનાં બજેટ સાથે નેશનલ ફિલ્મ હેરિટેજ મિશન  હેઠળ વિશ્વનો સૌથી મોટો ફિલ્મ રિસ્ટોરેશન-પુનર્પ્રાપ્તિ પ્રોજેક્ટ મંત્રાલય દ્વારા 4 મે 2022ના રોજ એનાયત કરવામાં આવ્યો છે.
રાષ્ટ્રીય ફિલ્મ હેરિટેજ મિશનમાં પુનર્પ્રાપ્તિ ઉપરાંત, ફિલ્મની સ્થિતિનું મૂલ્યાંકન, નિવારક સંરક્ષણ અને ડિજિટાઇઝેશનની ચાલુ જાળવણી પ્રક્રિયાઓ પણ સામેલ છે, જેમાં કુલ રૂ. 597 કરોડનું બજેટ ફાળવવામાં આવ્યું છે, જે વિશ્વના સૌથી મોટા ફિલ્મ સંરક્ષણ મિશનમાંનું એક છે.
હવે આપવામાં આવેલ પુનઃસ્થાપન પ્રોજેક્ટ NFAI ખાતે પૂરજોશમાં શરૂ થવા માટે તૈયાર છે. આ પ્રક્રિયામાં ફ્રેમ-ટુ-ફ્રેમ ડિજિટલ અને અર્ધ-સ્વચાલિત મેન્યુઅલ પિક્ચર અને શ્રેષ્ઠ હયાત સ્ત્રોત સામગ્રીમાંથી ધ્વનિ પુનઃસ્થાપનનો સમાવેશ થાય છે. સ્ત્રોત નેગેટિવ/પ્રિન્ટ 4K થી .dpx ફાઇલો પર સ્કેન કરવામાં આવશે, જે પછી ડિજિટલી પુનઃસ્થાપિત કરવામાં આવશે. પુનર્પ્રાપ્તિની પ્રક્રિયા દરમિયાન પિક્ચર નેગેટિવની દરેક ફ્રેમમાં સ્ક્રેચ, ગંદકી અને ઘર્ષણ સહિતની ક્ષતિઓ સાફ કરવામાં આવશે. ધ્વનિ પણ ચિત્ર પુનઃસ્થાપન પ્રક્રિયા જેવી જ પ્રક્રિયામાં પુનઃસ્થાપિત થાય છે. સાઉન્ડ નેગેટિવ પરના અસંખ્ય ધડાકા જેવો અવાજ, સુસવાટા, તડતડ અવાજ અને વિકૃતિઓ ડિજિટલ રીતે દૂર કરવામાં આવશે. પુનર્પ્રાપ્તિ પછી, ડિજિટલ પિક્ચર ફાઇલોને કલર ગ્રેડ કરવામાં આવશે  અને મૂળ રિલીઝના સમયનો ફિલ્મનો દેખાવ હાંસલ કરવા માટે બેલેન્સ્ડ કરાશે.
વચગાળામાં, NFAIએ સત્યજીત રેની 10 પ્રતિષ્ઠિત ફિલ્મોની પુનઃસ્થાપના હાથ ધરી હતી જે વિવિધ આંતરરાષ્ટ્રીય ફિલ્મ ઉત્સવોમાં પ્રદર્શિત કરવામાં આવશે. જેમાંથી પ્રતિદ્વંદીને કેન્સ દ્વારા 2022ની આવૃત્તિના કાન્સ ક્લાસિક્સ વિભાગમાં પ્રીમિયર કરવા માટે પસંદ કરવામાં આવી છે. જી.અરવિંદનની 1978ની મલયાલમ ફિલ્મ થમ્પનું પુનઃસ્થાપિત સંસ્કરણ ફિલ્મ હેરિટેજ ફાઉન્ડેશન દ્વારા કાન્સમાં રિસ્ટોરેશન વર્લ્ડ પ્રીમિયર્સમાં પ્રદર્શિત કરવામાં આવશે, તેને NFAI સાથે સાચવવા માટે પણ સહયોગ કરવામાં આવી રહ્યો છે.
NFHM હેઠળ, અંદાજે 2,200 ફિલ્મો પુનઃપ્રાપ્તિમાંથી પસાર થશે. ફિલ્મ નિર્માતાઓ, દસ્તાવેજી ફિલ્મ નિર્માતાઓ, ફિલ્મ ઇતિહાસકારો, નિર્માતાઓ વગેરેની બનેલી ભાષા મુજબની સમિતિઓ બનાવીને ટાઇટલ્સને શોર્ટલિસ્ટ કરવામાં આવ્યા છે. અપર્ણા સેન, શ્રીરામ રાઘવન, અંજલિ મેનન અને વેત્રીમારન જેવી પ્રખ્યાત ફિલ્મ હસ્તીઓ સમિતિનો ભાગ હતા.
સત્યજીત રેની ફિલ્મો ઉપરાંત, 'નીલાકુયલ'  અને 'દો આંખે બારહ હાથ'  જેવી વૈવિધ્યસભર ફીચર ફિલ્મોને પણ આવરી લેવામાં આવશે. NFAI, ફિલ્મ્સ ડિવિઝન અને અન્ય દુર્લભ સામગ્રીના સંગ્રહમાંથી અત્યંત મહત્વપૂર્ણ શોર્ટ્સ અને ડોક્યુમેન્ટ્રીઝ, જેમાં આઝાદી પહેલાનો સમાવેશ થાય છે, તેને પણ પુનઃસ્થાપિત કરવામાં આવશે કારણ કે ભારતની વૃદ્ધિને તે જે રીતે વણી લે છે એવું નિરૂપણ બીજા કોઇએ કર્યું નથી.
ભારતીય સિનેમા, જે હવે સો કરતાં વધુ વર્ષોથી અસ્તિત્વમાં છે, તે વિશ્વ સિનેમાનાં સર્વશ્રેષ્ઠમાં ખૂબ જ અનોખું સ્થાન ધરાવે છે. ભારતીય ફિલ્મોની પુનઃસ્થાપનાથી વર્તમાન અને ભાવિ પેઢીઓને ફરી એકવાર આ ફિલ્મોના ગૌરવને ફરીથી જીવંત કરવાની તક મળશે જેણે દાયકાઓથી દર્શકોને આકર્ષ્યા છે.
SD/GP/JD
(Visitor Counter : 215
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193..53 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 15.59 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,53,58,865
|
|
બાકી ઉપલબ્ધ
|
|
15,59,31,810
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.53 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 15.59 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 98
પ્રધાનમંત્રીનું કાર્યાલય
પ્રધાનમંત્રી 28મી સપ્ટેમ્બરે વિશિષ્ટ લાક્ષણિકતાઓ ધરાવતી 35 પાકની વિવિધતાઓ દેશને સમર્પિત કરશે
પ્રધાનમંત્રી નેશનલ ઈન્સ્ટિટ્યૂટ ઑફ બાયોમેટ્રિક સ્ટ્રેસ ટૉલરન્સ, રાયપુરના નવનિર્મિત કૅમ્પસ દેશને સમર્પિત કરશે
પ્રધાનમંત્રી કૃષિ યુનિવર્સિટીઓને ગ્રીન કૅમ્પસ પુરસ્કારો પણ એનાયત કરશે
આબોહવા સામે ઝીંક ઝીલે એવી લવચીક ટેકનોલોજીને અપનાવવા માટે સામૂહિક જાગૃતિ સર્જવાના પ્રયાસમાં, પ્રધાનમંત્રી શ્રી નરેન્દ્ર મોદી 28મી સપ્ટેમ્બરે સવારે 11 કલાકે સમગ્ર દેશમાં તમામ આઇસીએઆર સંસ્થાઓ, રાજ્ય અને કેન્દ્રીય કૃષિ યુનિવર્સિટીઓ અને કૃષિ વિજ્ઞાન કેન્દ્રો માં વીડિયો કૉન્ફરન્સિંગના માધ્યમથી વિશિષ્ટ ગુણો અને લાક્ષણિકતાઓ સાથેની પાકની 35 વિવિધતાઓ દેશને સમર્પિત કરશે. આ કાર્યક્રમ દરમ્યાન, પ્રધાનમંત્રી નેશનલ ઈન્સ્ટિટ્યૂટ ઑફ બાયોટિક સ્ટ્રેસ ટૉલરન્સ, રાયપુરના નવા બંધાયેલા કૅમ્પસને પણ દેશને સમર્પિત કરશે.
આ અવસરે, પ્રધાનમંત્રી કૃષિ યુનિવર્સિટીઓને ગ્રીન કૅમ્પસ અવૉર્ડ એનાયત કરશે, સાથે નવીન પદ્ધતિઓ ઉપયોગમાં લેતા ખેડૂતો સાથે સંવાદ કરશે અને મેળાવડાને સંબોધન કરશે.
આ પ્રસંગે કેન્દ્રીય કૃષિ મંત્રી અને છત્તીસગઢના મુખ્ય મંત્રી ઉપસ્થિત રહેશે.
વિશિષ્ટ લાક્ષણિકતાઓ સાથેની પાકની વિવિધતા
આબોહવા ફેરફાર અને કુપોષણના બેવડા પડકારોને ઉકેલવા માટે ઇન્ડિયન કાઉન્સિલ ઑફ એગ્રિકલ્ચરલ રિસર્ચ  દ્વારા ખાસ વિશિષ્ટ ગુણો સાથેની પાકની વિવિધતાઓ વિક્સાવવામાં આવી છે. આવી આબોહવા ફેરફાર સામે સ્થિતિસ્થાપક અને વધારે પોષણજથ્થો ધરાવતી પાકની 35 વિવિધતાઓને 2021ના વર્ષમાં વિક્સાવાઇ છે. આમાં દુષ્કાળ સહન કરી શકતી કઠોળની એક જાત , કરમાઇ જવા અને બીનઉપજાઉપણાં સામે ટકી શકતા કબૂતરચણ, સોયાબીનની વહેલી પાકતી જાત, ચોખાની રોગ સામે ટકી રહેતી જાતો અને ઘઉં, મોતી બાજરી, મકાઇ અને વટાણાં, રાજગડો, બક્વીટ , ફોતરાંવાળા કઠોળ અને બાકળાની બાયોફોર્ટિફાઈડ જાતોનો સમાવેશ થાય છે.
આ વિશિષ્ટ ગુણો ધરાવતા પાકની વિવિધતાઓમાં, માનવ અને પ્રાણીનાં આરોગ્ય પર વિપરિત અસરો પડે છે એવા અમુક પાકોમાં પોષણ વિરોધી પરિબળો જોવા મળે છે એનો ઉકેલ લાવતી ખાસિયતોનો પણ સમાવેશ થાય છે. આવી વિવિધતાના ઉદાહરણોમાં, પુસા ડબલ્ડ ઝીરો મસ્ટર્ડ 33, પહેલી <2% યુરિક એસિડ અને <30 પીપીએમ ગ્લુકોસિનોલેટ્સ સાથેની કેનોલા ક્વૉલિટી હાઇબ્રિડ આરસીએચ 1 અને કુનિટ્ઝ ટાઈપિઝમ ઈન્હિબિટર અને લિપોક્સીજેનેઝ તરીકે ઓળખાતા બે પોષણ વિરોધી પરિબળોથી મુક્ત સોયાબીનની એક જાતનો સમાવેશ થાય છે. ખાસ વિશિષ્ટાઓ સાથેની અન્ય વિવિધતાઓ અન્યો સહિત સોયાબીન, સોર્ગમ  અને બૅબી કૉર્નમાં વિકસાવાઇ છે.
નેશનલ ઇન્સ્ટિટ્યૂટ ઑફ બાયોટિક સ્ટ્રેસ મેનેજમેન્ટ વિશે
બાયોટિક સ્ટ્રેસીસમાં પાયાનું અને વ્યૂહાત્મક સંશોધન હાથ ધરવા, માનવ સંસાધનો વિક્સાવવા અને નીતિ મદદ પૂરી પાડવા નેશનલ ઈન્સ્ટિટ્યૂટ ઑફ બાયોટિક સ્ટ્રેસ મેનેજમેન્ટની સ્થાપના રાયપુર ખાતે કરાઇ છે. શૈક્ષણિક વર્ષ 2020-21થી આ સંસ્થાએ અનુસ્તાનક-પીજી અભ્યાસક્રમો શરૂ કર્યા છે.
ગ્રીન કૅમ્પસ અવૉર્ડ વિશે
રાજ્ય અને કેન્દ્રીય કૃષિ યુનિવર્સિટીઓને પોતાનું કૅમ્પસ વધારે હરિયાળું અને સ્વચ્છ બને એવી પદ્ધતિઓ વિકસાવવા કે અપનાવવા માટે પ્રેરિત કરવા અને ‘સ્વચ્છ ભારત મિશન’, ‘વૅસ્ટ ટુ વૅલ્થ મિશન’ અને રાષ્ટ્રીય શિક્ષણ નીતિ-2020 મુજબ સમુદાય સાથે જોડાવામાં સામેલ થવા માટે વિદ્યાર્થીઓને પ્રેરિત કરવા ગ્રીન કૅમ્પસ અવૉર્ડની સ્થાપના કરવામાં આવી છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad &nbs…
(
પ્રધાનમંત્રીનું કાર્યાલય
જાપાનના પૂર્વ પ્રધાનમંત્રી મહામહિમ શ્રી યોશિહિદે સુગાએ પ્રધાનમંત્રી શ્રી સાથે મુલાકાત કરી
જાપાનના ભૂતપૂર્વ પ્રધાનમંત્રી મહામહિમ શ્રી યોશિહિદે સુગાએ 24 મે 2022ના રોજ ટોક્યોમાં પ્રધાનમંત્રી શ્રી નરેન્દ્ર મોદી સાથે મુલાકાત કરી.
તેઓએ સપ્ટેમ્બર 2021માં વોશિંગ્ટન ડી.સી.માં પ્રથમ વ્યક્તિગત ક્વાડ લીડર્સ સમિટ દરમિયાન તેમની દ્વિપક્ષીય બેઠક સહિતની તેમની અગાઉની ક્રિયાપ્રતિક્રિયાઓને યાદ કરી. પ્રધાનમંત્રીએ ભારત-જાપાન સંબંધોને ગાઢ અને મજબૂત કરવામાં શ્રી સુગાના યોગદાનની પ્રશંસા કરી.
બંને નેતાઓએ ભારત-જાપાન વિશેષ વ્યૂહાત્મક અને વૈશ્વિક ભાગીદારીને વધુ મજબૂત કરવા પર વિચાર વિમર્શ કર્યો. પ્રધાનમંત્રીએ શ્રી સુગાને જાપાનના સાંસદોના પ્રતિનિધિમંડળનું નેતૃત્વ કરીને ભારત આવવા આમંત્રણ આપ્યું હતું.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ રાજ્યસભામાં સંસદ સભ્ય મહારાજા સનજાઓબા લીશેમ્બાના ટીબી મુક્ત ભારત તરફના પ્રયાસોને બિરદાવ્યા
પ્રધાનમંત્રી શ્રી નરેન્દ્ર મોદીએ રાજ્યસભાના સાંસદ મહારાજા સનજાઓબા લીશેમ્બાના ટીબી મુક્ત ભારત તરફના પ્રયાસોને બિરદાવ્યા છે.
રાજ્યસભા સાંસદના ટ્વીટનો જવાબ આપતા પ્રધાનમંત્રીએ ટ્વીટ કર્યું;
“પ્રશંસનીય પગલું. સમગ્ર ભારતમાં, ભારતને ટીબી મુક્ત બનાવવા માટે ખૂબ જ જાગૃતિ છે અને ઘણા લોકો ટીબીના દર્દીઓને અપનાવી રહ્યા છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 219.15 કરોડ રસીના ડોઝ  આપવામાં આવ્યા
છેલ્લા ચોવિસ કલાકમાં 5,69,709 ડોઝ આપવામાં આવ્યા
ભારતમાં સક્રિય કેસનું ભારણ 26,509 થયું
સક્રિય કેસનું ભારણ હાલમાં 0.06% છે
સાજા થવાનો દર હાલમાં 98.76% નોંધાયો
છેલ્લા 24 કલાકમાં 2,557 દર્દીઓ સાજા થયા, કુલ વધીને 4,40,65,963 દર્દીઓ સાજા થયા
છેલ્લા 24 કલાકમાં ભારતમાં 2,786 નવા કેસ નોંધાયા
દૈનિક પોઝિટિવીટી દર 1.08% પહોંચ્યો
સાપ્તાહિક પોઝિટિવીટી દર હાલમાં 1.05% છે
કુલ 89.78 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 2,57,965 ટેસ્ટ કરાયા
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 116